કહેવાય છે કે વધ ના સમયે ભૈરવ એ માફી માગી ત્યારે માતા એ કહ્યું કે ‘જે કોઈ પણ મારા દર્શન કરવા આવશે, તે ત્યારબાદ તારા દર્શન પણ જરૂરથી કરશે નહિતર તેની યાત્રા પૂરી માનવામાં આવશે નહી.’ આ જ કારણ છે કે આજે પણ લોકો માતા ના દર્શન પછી બાબા ભૈરવનાથ ના મંદિરે જાય છે. ભૈરવનાથને મોક્ષ દાન કર્યા પછી વૈષ્ણોદેવી એ ત્રણ પીંડ (માથું) સહીત એક ચટ્ટાન નો આકાર ગ્રહણ કર્યો અને કાયમ માટે ધ્યાનમગ્ન થઇ ગઈ. આ દરમિયાન પંડિત શ્રીધર પણ અધીર થઇ ગયા..તેમને સપનામાં ત્રિકુટા પર્વત દેખાયો અને સાથે જ માતાની ત્રણ પીંડ પણ. જેની શોધમાં તે પહાડી પર જઈ પહોચ્યા.